Το πρώτο φύλλο της εφημερίδας
Η ***Πελοπόννησος*** είναι ημερήσια εφημερίδα της Πάτρας. Πρόκειται για μια από τις παλαιότερες εφημερίδες στην Ελλάδα και είναι από τα σημαντικότερα μέσα ενημέρωσης στην περιφέρεια Δυτικής Ελλάδας. Η εφημερίδα κυκλοφορεί στους νομούς Αχαΐας, Ηλείας, Αιτωλοακαρνανίας καθώς και στην Αθήνα.

Ιστορία της εφημερίδας
----------------------

Η *Πελοπόννησος* είναι η μακροβιότερη εφημερίδα της Πάτρας και εκ των μακροβιοτέρων της Ελλάδας. Κυκλοφόρησε για πρώτη φορά στις 10 Ιουλίου 1886. Ιδρυτής της ήταν ο Διονύσιος Βασιλειάδης, ιδιοκτήτης και εκδότης της εφημερίδας μέχρι το 1915. Η Πελοπόννησος ξεκίνησε ως δεκαήμερη εφημερίδα, αλλά γρήγορα μετατράπηκε σε εβδομαδιαία. Από τις 4 Ιανουαρίου 1890 έγινε δισεβδομαδιαία και από τις 5 Απριλίου 1893 καθημερινή πρωινή. Ήταν η πρώτη ημερήσια εφημερίδα που εκδόθηκε σε επαρχιακή πόλη της χώρας. Με την πάροδο του χρόνου εργάστηκαν στην Πελοπόννησο οι περισσότεροι και ικανότεροι Πατρινοί δημοσιογράφοι. Η ανάπτυξη και βελτίωσή της ήταν συνεχής. Από το 1896 διατηρούσε μόνιμο ανταποκριτή στην Αθήνα, ενώ για πολλά χρόνια είχε ιδιαίτερο γραφείο στην Άνω Πόλη της Πάτρας και στον Πύργο. Από το 1915 μέχρι το 1917 τη διεύθυνση της εφημερίδας ανέλαβε ο Χαράλαμπος Φραγκόπουλος, αδελφός του εκδότη Δ. Βασιλειάδη. Το 1917 η εφημερίδα εξαναγκάστηκε σε παύση. Μετά από δημοσίευση άρθρου του αρχισυντάκτη της Μιχ. Σακελλαρίου κατά των συμμαχικών δυνάμεων κατοχής, ο Γάλλος Ύπατος Αρμοστής ναύαρχος Ζοννάρ αξίωσε να διακοπεί η έκδοση της εφημερίδας. Το φύλλο της 9ης Ιουνίου 1917 ήταν το τελευταίο της πρώτης περιόδου της *Πελοποννήσου*. Ωστόσο, την επόμενη κιόλας μέρα κυκλοφόρησε το πρώτο φύλλο της εφημερίδας *Τηλέγραφος*, που αποτέλεσε τη συνέχειά της. Ως ιδιοκτήτης του *Τηλέγραφου* αναγραφόταν ο Νικόλαος Φραγκόπουλος, αδελφός του Χαράλαμπου και του Διονυσίου. Και ο *Τηλέγραφος* παύτηκε, στις 3 Νοεμβρίου 1923, ως αντιβενιζελική εφημερίδα, συνέχισε όμως την έκδοσή του με τον προσωρινό τίτλο *Εωθινός Κήρυξ*. Ο *Εωθινός Κήρυξ* κυκλοφόρησε από τις 9 Δεκεμβρίου 1923 για δύο μήνες, χωρίς όνομα εκδότη. Στις 3 Φεβρουαρίου 1924 ξεκίνησε η δεύτερη περίοδος του *Τηλέγραφου* που διήρκεσε ως τον Οκτώβριο του 1944, με διευθυντή της εφημερίδας τον Χαράλαμπο Φραγκόπουλο. Μετά την Απελευθέρωση η κυβέρνηση Εθνικής Ενότητος του Γ. Παπανδρέου απαγόρευσε την έκδοση των εφημερίδων που κυκλοφορούσαν «νόμιμα» στη διάρκεια της Κατοχής. Τότε σταμάτησε ο *Τηλέγραφος*. Από τις 12 Νοεμβρίου 1944 επανεκδίδεται η *Πελοπόννησος*, σε δεύτερη περίοδο, αριθμώντας τα έτη της πάλι από το Α’, με αδιάλειπτη κυκλοφορία μέχρι σήμερα. Διευθυντής της εφημερίδας παρέμεινε ο Χαράλαμπος Φραγκόπουλος μέχρι τον θάνατό του (29 Δεκεμβρίου 1951). Από το 1952 μέχρι το 1986 τη διεύθυνση είχε ο Κωνσταντίνος Παπαγγελούτσος, σύζυγος της ιδιοκτήτριας και εκδότριας της εφημερίδας, Γιώτας Παπαγγελούτσου. Από το 1986 ως το 2011 εκδότες της Πελοποννήσου υπήρξαν οι κληρονόμοι τους, Νανά και Σπύρος Δούκας. 

Σήμερα εκδότης και διευθύνων σύμβουλος της εφημερίδας είναι ο Θεόδωρος Η. Λουλούδης.

Η Πελοπόννησος σήμερα
---------------------

Η *Πελοπόννησος* κυκλοφορεί καθημερινά. Κάθε Κυριακή εκδίδεται η *Πελοπόννησος της Κυριακής* με πολλά αφιερώματα (υγεία, γαστρονομία, πολιτισμός, βιβλία, ταξίδια) και κάθε Δευτέρα η *Πελοπόννησος της Δευτέρας* με ένθετο για τον αθλητισμό. Κάθε δίμηνο κυκλοφορεί μαζί με την εφημερίδα το περιοδικό *TRIP*. Από τον Οκτώβριο του 2011 λειτουργεί και το ειδησεογραφικό portal της εφημερίδας το pelop.gr. Τα τελευταία χρόνια (2014 κ.εξ.) κυκλοφορεί εβδομαδιαίως μαζί με την εφημερίδα το ένθετο *Επιλογές* με θέματα από την περιοχή της Πάτρας και της Αχαΐας εν γένει, κυρίως ιστορικού και πολιτιστικού περιεχομένου, έκδοση εντασσόμενη τρόπον τινά στα πλαίσια της Δημόσιας Ιστορίας.

Εικόνες
-------

* Η ΠΕΛΟΠΟΝΝΗΣΟΣ υπό τον τίτλο ΕΩΘΙΝΟΣ ΚΗΡΥΞ (Πρωτοσέλιδο 15ης Δεκεμβρίου 1923).Η *ΠΕΛΟΠΟΝΝΗΣΟΣ* υπό τον τίτλο *ΕΩΘΙΝΟΣ ΚΗΡΥΞ* (Πρωτοσέλιδο 15ης Δεκεμβρίου 1923).
* Η ΠΕΛΟΠΟΝΝΗΣΟΣ υπό τον τίτλο ΤΗΛΕΓΡΑΦΟΣ (Πρωτοσέλιδο 28ης Οκτωβρίου 1940).Η *ΠΕΛΟΠΟΝΝΗΣΟΣ* υπό τον τίτλο *ΤΗΛΕΓΡΑΦΟΣ* (Πρωτοσέλιδο 28ης Οκτωβρίου 1940).

Παραπομπές
----------

1. 1 2  Νάση Μπάλτα, «Τα χρόνια της ακμής 1864-1922», στο *Εγκυκλοπαίδεια του ελληνικού Τύπου 1784-1974. Εφημερίδες, Περιοδικά, Δημοσιογράφοι, Εκδότες*, Τόμος Α΄: *Εισαγωγικά κείμενα Α - Δ*, επιμέλεια Λουκία Δρούλια και Γιούλα Κουτσοπανάγου, Ινστιτούτο Νεοελληνικών Ερευνών/Εθνικό Ίδρυμα Ερευνών, Αθήνα 2008, σ. 38.
2. ↑  Νίκος Ε. Πολίτης, *Χρονικό του πατραϊκού τύπου 1840-1940*, Πάτρα 1984, σ. 95.

Βιβλιογραφία
------------

* Πολίτης Νίκος Ε. *Χρονικό του πατραϊκού τύπου 1840-1940*, Πάτρα 1984 (ιδίως σ. 95-102)
* Τριανταφύλλου Κώστας Ν. *Ιστορικόν λεξικόν των Πατρών*, Τόμος Β’: Μ-Ω, Πάτρα 1995, 3η έκδοση.

Εξωτερικοί σύνδεσμοι
--------------------

* Ιστοσελίδα της εφημερίδας
* Μουσείο Τύπου Πατρών, mouseiotipou.gr
* Βιβλιοθήκη της Βουλής των Ελλήνων, parliament.gr

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εφημερίδες στην ελληνική γλώσσα |
| --- |
|  |
| Καθημερινές | 

|  |  |
| --- | --- |
| Πολιτικές | 
Απογευματινή  · Δημοκρατία  · Ελεύθερος Τύπος  · Ελεύθερη Ώρα  · Εστία  · Η Αυγή  · Η Εφημερίδα των Συντακτών  · Η Καθημερινή  · Μακεδονία  · Μακελειό  · Ο Λόγος  · Ριζοσπάστης  · Τα Νέα  · Kontra News |
|  |
| Οικονομικές | 
Η Ναυτεμπορική  · Υπέρβαση News  · Deal News  · Finance and Markets Voice |
|  |
| Αθλητικές | 
Forza  · Φως των Σπορ  · Metrosport  · Sportday  · Κόκκινος Πρωταθλητής  · Ώρα για σπορ |

 |
|  |
| Εβδομαδιαίες | 
ΑγροΕκφραση  · Δρόμος της Αριστεράς · Εργατική Αλληλεγγύη  · Η Άποψη  · Η Βραδυνή  · Η Εποχή  · Κιβωτός της Ορθοδοξίας  · Λαϊκός Δρόμος  · Ορθόδοξη Αλήθεια  · Παραπολιτικά  · Πριν  · Πρώτο Θέμα  · Στόχος  · Στο Καρφί  · Το Βήμα  · Το Παρασκήνιο  · Το Παρόν  · Το Ποντίκι  · Ύπαιθρος Χώρα  · Υπέρβαση  · Φιλελεύθερος  · Action 24  · Agrenda  · Athens Voice  · Documento  · Real News |
|  |
| Ξενόγλωσσες | 
Athens News (αγγλόφωνη) |
|  |
| Τοπικές εφημερίδες | 

|  |  |
| --- | --- |
| Ηπείρου | 
Ηπειρωτικός Αγών  · Πρωϊνός Λόγος |
|  |
| Θεσσαλίας | 
Ελευθερία   · Η Θεσσαλία  · Ταχυδρόμος |
|  |
| Θράκης | 
Ελεύθερη Θράκη  · Η Γνώμη   · Ο Χρόνος |
|  |
| Κρήτης | 
Ανατολή  · Κρητική Επιθεώρηση  · Πατρίς  |
|  |
| Μακεδονίας | 
Λαός  · Πρωϊνός Τύπος  · Τύπος Θεσσαλονίκης  · Karfitsa |
|  |
| Ν. Αιγαίου | 
Η Ροδιακή  · Σαμιακόν Βήμα |
|  |
| Ν. Ιονίου | 
Ενημέρωση |
|  |
| Πελοποννήσου | 
Θάρρος  · Πατρίς · Πελοπόννησος |
|  |
| Στερεάς Ελλάδας | 
Λαμιακός Τύπος  · Αγών της Ιτέας |

 |
|  |
| Εφημερίδες Κύπρου | 
Αλήθεια  · Η Καθημερινή  · Η Σημερινή  · Ο Φιλελεύθερος  · Πολίτης  · Χαραυγή  · Financial Mirror |
|  |
| Εφημερίδες Διασποράς | 
Εθνικός Κήρυξ (ΗΠΑ)  · Νέος Κόσμος  (Αυστραλία) |
|  |
| Κλειστές | 
Ακρόπολις  · Αθήναι  · Αυριανή  · Έθνος  · Ελευθερία  · Ελευθεροτυπία  · Η Πρώτη  · Σάλπιγξ Ελληνική |

 |